**Forslag til**

**Retningsliner for søknader om tilskott til bygging og ombygging av skogsvegar i … kommune**

Fastsette av ... kommune ……2020 med heimel i Forskrift om tilskott til nærings- og miljøtiltak i skogbruket, fastsette av Landbruks- og matdepartementet 04.02.2004, sist endra ved forskrift 04.10.2017.

Innhald

[1. Bakgrunn 2](#_Toc32485171)

[1.1 Regelverk 2](#_Toc32485172)

[1.2 Informasjonskjelder 3](#_Toc32485173)

[2. Krav til søknaden 3](#_Toc32485174)

[2.1 Byggjeplan 3](#_Toc32485175)

[2.1.1 Senterline 3](#_Toc32485176)

[2.1.2 Detaljkart 4](#_Toc32485177)

[2.1.3 Lengdeprofil 4](#_Toc32485178)

[2.1.4 Tverrprofilar for masseberekning 4](#_Toc32485179)

[2.1.5 Arbeidsomtale 4](#_Toc32485180)

[2.1.6 Stikkrenneplan 4](#_Toc32485181)

[2.1.7 Spesifisert kostnadsoverslag på grunnlag av mengdeoversikt 4](#_Toc32485182)

[2.1.8 Gjennomføring av bygging 4](#_Toc32485183)

[2.1.9 Avtalar ved fellestiltak 4](#_Toc32485184)

[2.2 Oversiktskart 4](#_Toc32485185)

[2.3 Lønnsemdsberekning 4](#_Toc32485186)

[2.4 Godkjenning 5](#_Toc32485187)

[2.5 Stikkrenner 5](#_Toc32485188)

[2.6 Byggjestart 5](#_Toc32485189)

[3. Prioritering av skogsvegar med tilskott 5](#_Toc32485190)

[3.1 Vegstandard 5](#_Toc32485191)

[3.2 Traktorvegar 5](#_Toc32485192)

[3.3 Lønnsemd 5](#_Toc32485193)

[3.4 Skoginteresser i vegen 5](#_Toc32485194)

[3.5 Samarbeidstiltak 6](#_Toc32485195)

[3.6 Strekningsvis og punktvis ombygging (flaskehalsutbetring) 6](#_Toc32485196)

[4. Fastsetjing av prosentsats for tilskott 6](#_Toc32485197)

[4.1 Produktivt skogareal 6](#_Toc32485198)

[4.2 Kubikkmasse 6](#_Toc32485199)

[4.3 Vegklasser for bilvegar og byggjeteknikk 6](#_Toc32485200)

[4.3.1 Heilårs bilveg - 1. prioritet 6](#_Toc32485201)

[4.3.2 Bilvegar med innskrenkingar i teleløysings- og nedbørsperiodar - 2. prioritet 6](#_Toc32485202)

[4.3.3 Sumerbilveg for tømmerbil utan hengar planlagd for tømmertransport berre i berrmarksperioden 6](#_Toc32485203)

[4.4 Byggjeteknikk og kvalitet 7](#_Toc32485204)

[4.5 Traktorveg i vegklasse 7 7](#_Toc32485205)

[4.6 Bruer 7](#_Toc32485206)

[4.6.1 Trebruer 7](#_Toc32485207)

[4.7 Lønnsemd 7](#_Toc32485208)

[4.8 Samarbeidstiltak 7](#_Toc32485209)

[4.9 Tilskottsnivå 7](#_Toc32485210)

[5. Andre tilhøve og føresetnader for løyving av tilskott 7](#_Toc32485211)

[5.1 Vegplanleggjar 7](#_Toc32485212)

[5.2 Områdeplanlegging 7](#_Toc32485213)

[5.3 Tiltak på delar av skogsveganlegg 8](#_Toc32485214)

[5.4 Avkøyringslommer 8](#_Toc32485215)

[5.5 Driftsvegar 8](#_Toc32485216)

[5.6 Minimumskostnad 8](#_Toc32485217)

[6. Fristar for innsending og handsaming av søknader 8](#_Toc32485218)

[7. Innsending av søknad om tilskott 8](#_Toc32485219)

[7.1 Søknad frå skogeigar(e) 8](#_Toc32485220)

# Bakgrunn

Kommunane har frå 01.01.2020 fått overførte oppgåver med forvalting av tilskott til skogsvegar og drift med taubane o.a., jf. endringsforskrift fastsette 04.10.2017 av Landbruks- og matdepartementet med heimel i skogbrukslova.

## 1.1 Regelverk

Forskrift om tilskott til nærings- og miljøtiltak i skogbruket inneheld bl.a. fylgjande om tilskott til vegbygging, jf. forskrifta si § 3, § 5 og § 9:

* Det kan gjevast tilskott til nybygging eller ombygging av gjeldande skogsvegar når dette hjelper til heilskapsløysingar som gir grunnlag for utnytting av skog- og utmarksressursane.
* Det kan berre gjevast tilskott til vegar som er godkjent etter den til ein kvar tid gjeldande forskrift om planlegging og godkjenning av landbruksvegar (landbruksvegforskrifta), eller etter plan- og bygningslova sine avgjerder.
* Vegane skal byggjast i samsvar med gjeldande normalar for landbruksvegar med byggjeomtale, fastsette av Landbruksdepartementet 1. juni 2013 med endringar august 2016.
* Før anleggsarbeidet vert sett i gong skal det ligge føre ein byggjeplan godkjend av kommunen.
* Det er eit krav at vegen vert vedlikehalden til den standard som den opphavleg blei bygt.
* Det kan setjast vilkår for utbetaling av tilskott til dei einskilde tiltak, vilkåra må vere i samsvar med formåla til tiltaka.
* Ved fellestiltak skal det ligge føre ein skriftleg avtale mellom deltakarane om fordeling av kostnader og ansvar i samband med tiltaket si gjennomføring, og evt. vilkår som vert knytt til seinare oppfylging og vedlikehald.
* Det kan fastsetjast søknadsfrist når det er føremålstenleg ut frå prioritering av tilskott.
* Utgifter til planlegging som står i rimeleg tilhøve til kostnadene med tiltaket, kan inngå i tilskottsgrunnlaget.
* Minst 10 % av tilskottet vert tilbake halde inntil arbeidet er fullført og sluttrekneskapen er godkjent.

Handsaming og prioritering av søknadene skal samtidig vere ut frå forskrifta sitt formål, jf. Forskrifta si § 1 som inneheld fylgjande:

«Formålet med tilskott til nærings- og miljøtiltak i skogbruket er at det ut frå regionale og lokale prioriteringar vert stimulert til auka verdiskaping i skogbruket, samtidig som miljøverdiar knytte til biologisk mangfald, landskap, friluftsliv og kulturminne i skogen vert varetekne og vidareutvikla.»

## 1.2 Informasjonskjelder

Informasjon om planlegging, søknader om bygging, søknader om tilskott og gjennomføring av bygging mv. er tilgjengeleg på fylgjande nettstader:

* Landbruksdirektoratet - www.landbruksdirektoratet.no
* Skogkurs - www.skogsvei.no

# Krav til søknaden

Søknad om tilskott til vegbygging skal skrivast på skjema LDIR-903 (SLF-903) utarbeidde av Landbruksdirektoratet (LDIR) www.landbruksdirektoratet.no jf. lekkje til skjema LDIR-903.

Søknaden skal innehalde fylgjande:

## 2.1 Byggjeplan

Byggjeplan for skogsvegen skal godkjennast av kommunen og leggjast ved søknaden om tilskott. Byggjeplanen skal innehalde viktige detaljar for gjennomføring av prosjektet, byggjekvalitet og kostnader. Krav til innhaldet og detaljgraden i byggjeplanen vil variere med storleiken og vanskegraden av prosjektet, jf. krav til byggjeplan på skjema LDIR-903 Søknad om tilskott til vegbygging.

Ein byggjeplan skal innehalde arbeidsskildring, oppgåve over planlagt tjukkleik på berelag og evt. forsterkingslag og avrettingslag, massekvalitet, massesortiment og spesifisert kostnadsoverslag. «Normalar for landbruksvegar med byggjeomtale» frå Landbruks- og matdepartementet er å oppfatte som minimumskrav i dei einskilde vegklassane, mens byggjeplanen i tillegg skal ta omsyn til lokale tilhøve og byggjeteknikk. Bruer skal innehalde naudsynte skisser og teikningar av brukar og bru, lengde og skal byggjast og dimensjonerast i samsvar med typeteikningar for bruer på landbruksvegar utgitte av Skogkurs, Statens Vegvesens Håndbok 185 og Inspeksjon av bruer på landbruksvegar - Håndbok (utgitt av Skogkurs).

Byggjeplan som ligg til grunn for søknaden om tilskott bør vere utarbeidt av vegplanleggjar eller personar med tilsvarande kompetanse, skal kvalitetssikrast av kommunen og innehalde fylgjande:

### 2.1.1 Senterline

For nyanlegg: Stukke senterlinje i terrenget, dokumenterte og teikna inn på kart.

For ombyggingar: Stukke senterline berre der kor vegen ikkje fylgjer noverande trasé.

### 2.1.2 Detaljkart

Kart med vegen si plassering på detaljkart i målestokk 1:10 000 eller større.

### 2.1.3 Lengdeprofil

Lengdeprofil kan takast unna frå byggjeplanen for vegar utan kritiske stigingstilhøve. Med kritiske stigingstilhøve meinast stigingar nærare maksimal tillaten stiging enn 2 %. På rette strekningar under 60 meter kan lengdeprofil takast unna uavhengig av stiging.

### 2.1.4 Tverrprofilar for masseberekning

For mindre anlegg kan det gjerast unnatak frå denne føresegna.

### 2.1.5 Arbeidsomtale

Detaljert arbeidsomtale kan erstattast av generelt tverrprofil med påførde massekvalitetar og tjukkleik for berelag og evt. forsterkingslag og avrettingslag for heile vegen eller for dei einskilde strekningane med lik oppbygging og byggjemetode.

### 2.1.6 Stikkrenneplan

Stikkrenneplanen skal melde plassering av stikkrenner, dimensjon og skråstilling på detaljkart.

### 2.1.7 Spesifisert kostnadsoverslag på grunnlag av mengdeoversikt

Spesifisert kostnadsoverslag skal fyllast ut på rekneark eller skjema utarbeidt av Fylkesmannen i Vestfold og Telemark (jf. [www.fylkesmannen.no/nb/vestfold-og-telemark](http://www.fylkesmannen.no/nb/vestfold-og-telemarko) eller anna oppsett med spesifikasjonar tilsvarande skjema «Anbud for utførelse av skogsveianlegg» og «Normalkontrakt for utførelse av skogsveianlegg» (gjeve ut av Landbruksdepartementet og modernisert av Skogkurs, jf. www.skogkurs.no).

Kostnadsoverslag ut frå byggjekostnad pr. løpemeter (l.m.) kan brukast der denne kostnaden kan fastsetjast ut frå byggjemetode, byggjeplan med spesifisert mengd, einingar og lokalt prisnivå.

### 2.1.8 Gjennomføring av bygging

For gjennomføring av skogsvegprosjekt er det nødvendig med byggjeleiing med oppfølging av prosjektet undervegs. Person eller føretak som er ansvarleg for byggjeleiing skal merkast av i søknaden, anten dette er vegplanlegg, føretak eller annan person.

### 2.1.9 Avtalar ved fellestiltak

Når vegarvert bygde som fellestiltak skal det ligge føre ein skriftleg avtale mellom deltakarane om fordeling av kostnader og ansvar i samband med tiltaket si gjennomføring. I tillegg skal det setjast vilkår for korleis oppfølging og vedlikehald av vegen skal fylgjast opp.

## 2.2 Oversiktskart

Kart i målestokk 1:50 000 merka av med skogsområde som veganlegget omfattar, heile nytteområdet, eldre vegar i eller nær området, vegen sitt startpunktet og endepunkt, jf. også søknadsskjema LDIR-903 for detaljer knytt til innteikning.

## 2.3 Lønnsemdsberekning

Lønnsemdsberekning skal minimum innehalde økonomisk resultat av vegbygginga ut frå forventa inntekter av tømmer i dekningsområdet til vegen trekt frå driftsutgifter og vegkostnader. For lønnsemdsberekning vert brukt forslag til enkelt rekneark for lønnsemd ved bygging og ombygging av skogsveganlegg utarbeidde av Fylkesmannen i Vestfold og Telemark ([www.fylkesmannen.no/nb/vestfold-og-telemark](http://www.fylkesmannen.no/nb/vestfold-og-telemark)) eller anna utrekning.

## 2.4 Godkjenning

Godkjenning av søknad om bygging eller ombygging av skogsvegen skal ligge føre før tilsegn om tilskott.

## 2.5 Stikkrenner

Stikkrenner skal dimensjonerast etter nedbørs- og tilhøva for avrennings ved minst 25 - 50 årsflaumen (Q 25 -50) i det aktuelle området. Minste tillatne indre diameter vert sett til 400 mm sidan Vestfold og Telemark inneheld nedbørsrike område og store delar av skogsbilvegnettet er knytt til bratt terreng. I risikoområde for lausmasseskred er det viktig å bruke kort avstand mellom stikkrenner, røyr med tilstrekkelege dimensjonar og samtidig søkje å oppretthalde naturlege vassvegar. Det kan unnataksvis vert tillate indre diameter ned til 300 mm i område utan fare for skred, med korte lier, avgrensa nedbørsfelt og med låg fare for skadar som fylgje av flaum og nedbør.

## 2.6 Byggjestart

Bygging av nye og ombygging av skogsvegar skal ikkje byrjast før søknad om tilskott er handsama av kommunen. Kommunen kan i særskilde tilfelle gje førehandsgodkjenning til igangsetjing av byggjearbeida når søknad om tilskott med byggjeplan ligg føre.

# Prioritering av skogsvegar med tilskott

... kommune legg spesielt vekt på fylgjande tilhøve for prioritering av søknader om tilskott til bygging av skogsvegar, jf. Forskrifta si § 3:

## 3.1 Vegstandard

Skogsbilvegar vert prioritert med tilskott, og bilvegar med høy bereevne for transport med tømmerbil med hengar heile året (forutsett at vegen er fri for is og snø) gjevast høgaste prioritet. Dette er landbruksvegar i vegklasse 3 og 4, skogsbilvegar som skal tole trafikkbelasting av tunge køyretøy, høg utkøyringsintensitet frå skogsdrifter med stor mengd tømmer og som gjev permanente vegar med lågare framtidige vedlikehaldskostnader.

## 3.2 Traktorvegar

Det kan gjevast tilskott til heilårs traktorvegar, vegklasse 7, med viktig tilkomstfunksjon. Med viktig tilkomstfunksjon meinast tilkomstvegar (basvegar) som dekkjer eit heilskapleg skogsområde for ein eller fleire skogeigedomar og vert planlagde brukte for årviss drift av skogen.

## 3.3 Lønnsemd

Skogsvegar som ikkje gjev grunnlag for lønnsam drift på kort eller lang sikt, inkludert byggjekostnadene til vegen, skal normalt ikkje gjevast tilskott.

## 3.4 Skoginteresser i vegen

Skogbruksinteresser i skogsvegen vert prioritert med tilskott framfor andre landbruksinteresser. Skogsvegar som vert mogeleg å byggje som fylgje av bidrag frå andre interesser kan prioriterast dersom andre interesser ikkje legg vesentlege innskrenkingar på bruk av vegen til skogbruk og skogsdrift, og økonomisk drivande skog utgjer ein viktig del av dekningsområdet åt vegen.

Skogbruksinteresser utgjer tilskottsgrunnlaget for skogsvegen.

## 3.5 Samarbeidstiltak

Hovudtilkomstvegar og fellesanlegg med fleire interessentar kan prioriterast med auka tilskottssats når desse vegane er strategisk viktige for å utløyse skogbruksaktivitet.

## 3.6 Strekningsvis og punktvis ombygging (flaskehalsutbetring)

Strekningsvis og punktvis ombygging av noverande vegar som elles tilfredsstiller krava til aktuell vegklasse kan prioriterast med tilskott.

# Fastsetjing av prosentsats for tilskott

Storleiken på tilskottet reknast ut frå ein fastsette prosentsats for det einskilde veganlegg. Prosentsatsen kan variere mellom dei einskilde åra avhengig av søknadsmengd og tilgjengelege midlar for Vestfold og Telemark. Fylgjande tilhøve vert lagt vekt på ved fastsetjing av storleiken på prosentsats for tilskottet:

## 4.1 Produktivt skogareal

Storleiken på produktivt skogareal i vegen sitt dekningsområde.

## 4.2 Kubikkmasse

Kubikkmasse i hogstklasse 4 og 5, eldre produksjonsskog og hogstmoden skog, i vegen sitt dekningsområde.

## 4.3 Vegklasser for bilvegar og byggjeteknikk

Tilskottsprosenten vert fastsett for dei ulike vegklassene etter fylgjande prioritet:

### 4.3.1 Heilårs bilveg - 1. prioritet

Heilårs bilveg med høg standard som skal kunne trafikkerast med lass heile året og når vegen er fri for is og snø. Dette er skogsbilvegar som vert bygde i samsvar med vegklasse 3 og 4 etter Normalar for landbruksvegar. Ein heilårs bilveg skal tole stor trafikkbelasting av tunge køyretøy i periodar med intensiv utkøyring av tømmer og vert bygt eller byggjast om med sprengt fjell både for forsterking av underbygging og i vegkroppen, og samtidig står frå som varig tiltak.

### 4.3.2 Bilvegar med innskrenkingar i teleløysings- og nedbørsperiodar - 2. prioritet

Bilveg som skal kunne trafikkerast med lass heile året med innskrenkingar i teleløysingsperioden og i periodar med spesielt mykje nedbør. Dette er skogsbilvegar planlagde for moderat til lågt trafikkgrunnlag.

### 4.3.3 Sumerbilveg for tømmerbil utan hengar planlagd for tømmertransport berre i berrmarksperioden

Vegklasse 5 må berre byggjast på stader der det ikkje er teknisk mogeleg eller økonomisk forsvarleg å byggje ein høgare vegstandard. Denne vegklassa skal berre brukast i unnatakstilfelle.

## 4.4 Byggjeteknikk og kvalitet

Skogsvegar bygde med berelags- og slitelagskvalitet av knust fjell på anten fjellskjere, steinfylling eller duk/geonett gjevast prioritet ved fastsetjing av tilskottsprosent.

## 4.5 Traktorveg i vegklasse 7

Det kan gjevast tilskott til heilårs traktorvegar i vegklasse 7 med viktig tilkomstfunksjon for hendande skogareal. Vegen skal vere varig og kunne brukast av lassberar heile året.

## 4.6 Bruer

Ombygging av bruer på gjeldande skogsbilvegar vert prioritert med tilskott.

### 4.6.1 Trebruer

Bruk av tre som byggjemateriale i bruer vil bli prioritert m.o.t. tilskottsnivå.

## 4.7 Lønnsemd

Skogsvegar der tilskott fører til tilgjenge og drift av større samanhengande skogsområde med eldre og hogstmoden skog med god lønnsemd, vert prioritet m.o.t. tilskottsnivå. Nyanlegg og ombygging av skogsvegar med særskild høg lønnsemd vert prioritert lågare.

## 4.8 Samarbeidstiltak

Skogsvegar der planlegging og bygging vert gjennomførte som fellestiltak gjevast prioritet ved fastsetjing av tilskottsprosent.

## 4.9 Tilskottsnivå

Fylgjande tilskottsnivå vert brukt som retningsgivande ved fastsetjing av tilskottsprosent:

|  |  |
| --- | --- |
| **Tiltak** | **Prosentsats** |
| Heilårs bilveg - stor trafikkbelasting med tunge køyretøy | 30 – 50 % |
| Bilvegar med innskrenkingar i teleløysings- og nedbørsperiodar | 20 – 40 % |
| Ombygging av bruer på skogsbilvegar | 40 – 60 % |
| Traktorvegar | 20 – 30 % |

# Andre tilhøve og føresetnader for løyving av tilskott

## 5.1 Vegplanleggjar

I vedtaket om godkjenning av bygging av skogsvegar kan kommunen setje vilkår om at det skal brukast godkjent vegplanleggjar ved utarbeiding av byggjeplan.

Kommunen kan setje av midlar til dekning av inntil eitt dagsverk pr. veganlegg uavhengig av om vegen vert bygd eller ei.

Kostnader til vegplanlegging meir enn eitt dagsverk kan inngå i kostnadsgrunnlaget for utrekning av tilskott.

## 5.2 Områdeplanlegging

Ved større områdetiltak kan inntil tre dagsverk av vegplanlegg dekkast for utarbeiding av områdeplan for skogsvegar innanfor planområdet.

## 5.3 Tiltak på delar av skogsveganlegg

Tiltak som ombygging av del av skogsveg, som heving av bereevne over strekning, utbetring av kurve, avkøyrsel, stiging, vegbreidd, stikkrenne, bru mv. kan gjevast tilskott dersom resterande del av veganlegget har tilfredsstillande standard og vedlikehald, og tiltaket elles oppfyller formål med tilskott til vegbygging.

## 5.4 Avkøyringslommer

Det kan gjevast tilskott til avkøyringslommer frå offentleg veg der formålet er lasting av tømmer. Med avkøyringslomme meinast her avkøyrsel med vendehammar, avkøyrsel inn til rundkøyring eller einvegs avkøyrsel inn og ut frå lunneplass. Avkøyringslommer vert bygde så både tømmer vert lunna og tømmerbil lastar tømmer i sikker avstand frå offentleg veg. For avkøyringslommer vert det lagt vekt på at utforminga skjer i samsvar med vegstyresmaktene sine føresegner.

## 5.5 Driftsvegar

Driftsvegar gjevast ikkje tilskott.

## 5.6 Minimumskostnad

Minimumskostnad for søknad om tilskott til bygging og tiltak på skogsvegar settast til kr 80 000. I særlege tilfelle ved punktopprusting kan dette gjerast unntak i frå.

# Fristar for innsending og handsaming av søknader

Frist for innsending av søknadene til kommunane det einskilde år:

…. [dato]

Søknader sende etter … [dato] vert laupande handsama.

# Innsending av søknad om tilskott

## 7.1 Søknad frå skogeigar(e)

Skogeigar sender søknad om tilskott med nødvendige vedlegg til kommunen. Der det er fleire interessentar i vegen, skal søknad om tilskott vere signert av alle interessentane.

Søknad om tilskott med vedlegg vert sendt til kommunen i vanleg post, gjennom elektronisk dokumentutveksling eller på e-post til:

til:

... kommune

Postadresse: …

Postnr./Stad

E-postadresse: …

Kommunen gjev svar innan 3 veker etter motteken søknad på når denne vert handsama og evt. andre tilhøve ved søknaden som har verdi for den vidare handsaming av saka.